पश्चिमी राज्यों में संघ कार्यकर्ताओं की हत्या, प्रताड़ना का विरोध
पश्चिमी राज्यों में संघ व भाजपा कार्यकर्ताओं पर लगातार हमले, हत्या और प्रताड़ना को लेकर स्थानीय राज्य सरकार प्रभावी कार्रवाई नहीं कर रही है। लगातार बढ़ती हिंसक घटनाओं को रोकने की मांग को लेकर संघ कार्यकर्ता और जनाधिकारी समिति ने बुधवार को गांधी चौराहा पर धरना देकर राष्ट्रपति के नाम ज्ञापन दिया।
विचारक रवि बुंदेला ने कहा कि केरल और पश्चिमी राज्यों में बढ़ती हिंसा में मुख्य रूप से संघ और भाजपा कार्यकर्ताओं को निशाना बनाया जा रहा है। परिवारों पर हमलों के साथ घरों को जलाने की घटनाएं हो रही हैं। गृह मंत्रालय और स्थानीय सरकारों का ध्यान आकर्षित करने के बाद भी घटनाओं पर रोक नहीं लगी। केरल में तो एक माह में 10 हत्या हो गई है। अब स्थिति गंभीर हो गई है। धरने में संघ के विष्णुसेन कछावा ने कहा कि जिस तरह से संघ और भाजपा कार्यकर्ताओं पर हमले हो रहे हैं वह एक बड़ा षडयंत्र है। राज्य सरकारों को ऐसी घटनाओं काे गंभीरता से राेकना होगा। विचारक रमेशचंद चंद्रे ने भी संबोधित किया। धरना सुबह 11 बजे शुरू हुआ जो दोपहर 1 बजे तक चला। राष्ट्रपति के नाम ज्ञापन एसडीएम एन.एस. राजावत को दिया। विभिन्न संगठनों के प्रमुख भगवानदास ज्ञानानी, रवींद्र पांडे, दशरथसिंह झाला, अजयसिंह चौहान, मिथुन वप्ता, दिनेश सोनी, पुलकित डांगी, प्रवीण जैन, श्यामसुंदर चौधरी, प्रदीप भाटी, पलक जैन, मनीष भावसार, राजेश पालीवाल सहित अन्य मौजूद थे।
संघ कार्यकर्ताओं की हत्या, प्रताड़ना के विरोध में गांधी चौराहा पर धरना देते जनाधिकार समिति सदस्य। फोटो | भास्कर
गरोठ | केरल में वामपंथियों द्वारा की जा रही हिंदुओं की हत्या के विरोध में राष्ट्रीय सुरक्षा मंच के सदस्यों ने बुधवार को पुराना बस स्टैंड पर धरना दिया। यह दोपहर 3.30 से शाम 5.15 बजे तक चला। इसके बाद नायब तहसीलदार नारायण चौहान को राष्ट्रपति के नाम ज्ञापन सौंपा। इसमें घटनाओं पर प्रतिबंध लगाने की मांग की। संघ प्रांतीय अधिकारी रविप्रताप बुंदेला, जिला संघचालक डॉ. प्रतापसिंह परिहार, संघ के तहसील कार्यवाह पंकज सेठिया, डॉ. सुमंत कुशवाह सहित बड़ी संख्या में राष्ट्रीय सुरक्षा मंच के सदस्य मौजूद थे।
केरल में हुई हिंदुओं की हत्या के विरोध में दिया धरना
awa_Deva hin_Deva hin_Deva bho_Deva hin_Deva hin_Deva